છેલ્લા કેટલાય સમયથી ગુજરાતના રાજકારણમાં આરોગ્ય મંત્રી શંકર ચૌધરીની કહેવાતી બોગસ ડિગ્રી ચર્ચાનો વિષ્ય બની છે ત્યારે ચૂંટણીના કારણે આ મામલે બળતામાં ઘી હોમાયા જેવી પરિસ્થિતિ આકાર પામી છે. ભાજપના વાવ બેઠકના ઉમેદવાર અને ગુજરાતના આરોગ્ય મંત્રી શંકર ચૌધરી હાલ બનાસકાંઠાની વાવ બેઠક પરથી ચૂંટણી લડી રહ્યા છે. ત્યારે વાવના જ કોંગ્રેસી ઉમેદવાર ગેની બહેને પત્ર લખીને ચૂંટણી પંચ સામે રજૂઆત કરીને આ ડિગ્રી અંગે માંગણી દર્શાવી છે. ગેની બહેને તેમની ફરિયાદમાં ચૂંટણી પંચને ભાજપના ઉમેદવાર, શંકર ચૌધરીની ડિગ્રીની તપાસ કરવાની માંગણી કરી છે.